als_Latn dik_Latn sag_Latn
-
34 | Besim BeqajShare:
Besim Beqaj është emëruar Ministër i Financave më 16 maj 2013. Para se të emërohet Ministër i Financave që nga shkurti i vitit 2011 ai ishte Ministër i Zhvillimit Ekonomik. Ndërsa nga viti 2008 gjer më 2011, ai mbante postin e Ministrit të Integrimeve Evropiane. Ka shërbyer si Këshilltar Politik në Zyrën e Kryeministrit në Qeverinë e Kosovës dhe Koordinator Kombëtar i Kosovës për Paktin e Stabilitetit për Evropën Juglindore.
Në dy mandate është zgjedhur kryetar i Odës Ekonomike të Kosovës dhe ka arritur që ky asociacion i komunitetit të biznesit të bëhet faktor i rëndësishëm në zhvillimet ekonomike në vend. Ministri Beqaj ka fituar titullin e B. Sc. dhe MSc. në Universitetin e Zagrebit në Kroaci. Ai ka kryer Programin Evropian të Doktoratës në Administrimin dhe Menaxhimin e Bizneseve të Vogla në Universitet Autonoma de Barcelona, Spanjë dhe Vaxjö University, Suedi. Përveç kësaj, ai ka kryer studimet e Doktoratës në Universitetin e Zagrebit në Kroaci dhe temën e Doktoratës në Zhvillimin dhe Menaxhimin e Produkteve të reja në Kosovë, në Universitetin e Prishtinës. Beqaj është gjithashtu pjesë e programit Fullbright, ku ka dhënë mësim dhe ka kryer hulumtim akademik në fushën e Integrimit ekonomik në Evropën Juglindore në Illinois Institute of Technology, Chicago Kent College of Law.
Për më tepër, përvoja e tij pasurohet nga mësimdhënia akademike, pasi që ai ligjëron lëndën e Biznesit Ndërkombëtar në Universitetin e Prishtinës.
Përveç gjuhës shqipe si gjuhë amtare, flet shkëlqyeshëm gjuhën angleze dhe atë serbo-kroate, si dhe shërbehet me gjuhën gjermane.
Burimi: http://mf.rks-gov.net/sq-al/zyratkryesore/zyraeministrit/ministri.aspx
komento përmes
unk als_Latn als_Latn als_Latn als_Latn als_Latn als_Latn als_Latn